Ego Guillelmus de Corteneio, dominus Venesiaci, notum facio præsentibus et futuris, quod ego vendidi domum quandam sitam supra castrum Venesiaci, quæ fuerat de nemore Sancti-Petri, Guidoni Ragot, domino Chanloti, de consensu et voluntate religiosorum virorum abbatis et conventus Pontigniacensis; quod aliter facere non potueram nec debebam. In cujus rei testimonium eisdem tradidi litteras meas sigilli mei munimine roboratas. Actum, Pontigniaci, anno Domini millesimo ducentesimo quinquagesimo-quinto, mense novembri.